## Zakon o izmjenama i dopunama Zakona o ustrojstvu i djelokrugu središnjih tijela državne uprave

### NN 5/2008 (11.1.2008.), Zakon o izmjenama i dopunama Zakona o ustrojstvu i djelokrugu središnjih tijela državne uprave

# HRVATSKI SABOR

110

Na
temelju članka 88. Ustava Republike Hrvatske, donosim

## ODLUKU

### O PROGLAŠENJU ZAKONA O IZMJENAMA I DOPUNAMA ZAKONA O USTROJSTVU I DJELOKRUGU SREDIŠNJIH TIJELA DRŽAVNE UPRAVE

Proglašavam
Zakon o izmjenama i dopunama Zakona o ustrojstvu i djelokrugu središnjih tijela
državne uprave, kojega je Hrvatski sabor donio na sjednici 11. siječnja 2008.
godine.

Klasa:
011-01/08-01/01
Urbroj: 71-05-03/1-08-2
Zagreb, 11. siječnja 2008.

PredsjednikRepublike HrvatskeStjepan Mesić, v. r.

## ZAKON

### O IZMJENAMA I DOPUNAMA ZAKONA O USTROJSTVU I DJELOKRUGU SREDIŠNJIH TIJELA DRŽAVNE UPRAVE

Članak
1.

U
Zakonu o ustrojstvu i djelokrugu središnjih tijela državne uprave (»Narodne
novine«, br. 199/03., 30/2004., 136/04., 22/05. i 44/06.) u članku 2. točke 7.
i 8. mijenjaju se i glase:

»7.
Ministarstvo mora, prometa i infrastrukture,

8.
Ministarstvo poljoprivrede, ribarstva i ruralnog razvoja.«

Iza
točke 13. dodaju se točke 14. i 15. koje glase:

»14.
Ministarstvo regionalnog razvoja, šumarstva i vodnoga gospodarstva,

15.
Ministarstvo turizma.«

Članak
2.

Članak
10. mijenja se i glasi:

»Ministarstvo
mora, prometa i infrastrukture obavlja upravne i druge poslove koji se odnose
na: sveobuhvatne mjere zaštite Jadranskog mora, otoka i priobalja, te njihovog
održivog razvoja, predlaganje razvojne politike i uspostave cjelovitog sustava
planiranja, programiranja, upravljanja i financiranja razvoja otoka i
priobalja, planiranje, izradu i provedbu strateških dokumenata i projekata
prometne, komunalne i društvene infrastrukture na otocima i u priobalju,
analizu gospodarenja morskim resursima i prostorom uz morsku obalu, mjere
racionalnog korištenja mora kao prirodnog resursa, nadzor nad provedbom
postupka koncesija na području gospodarskog pojasa i koncesija za podizanje
ribogojilišta, unutarnji i međunarodni pomorski, nautički, cestovni, željeznički,
zračni, poštanski i telekomunikacijski promet te promet na unutarnjim vodama s
infrastrukturom tih vidova prometa; predlaže strategiju razvoja svih vidova
prometa; zaštitu mora od onečišćenja s brodova; morske luke, pomorsko dobro i
utvrđivanje granica pomorskog dobra, pomorsko osiguranje i pomorske agencije;
luke na unutarnjim plovnim putovima; kopneni robno-transportni centri; zračne
luke; prijevozna sredstva osim onih poslova koji ulaze u djelokrug drugih
ministarstava; telekomunikacije i poštu; izradu tehničkih uvjeta i uvjeta
uporabe objekata, tehničke opreme i instalacija telekomunikacija i radijskih
komunikacija; donošenje podzakonskih propisa o koncesijama za obavljanje usluga
u javnim telekomunikacijama; emitiranje i distribuciju radijskih i
televizijskih programa; međunarodnu koordinaciju uporabe radijskih frekvencija,
uporabu radijskih frekvencija; izdavanje dozvola za radijske postaje domaćim i
stranim osobama; inspekcijske poslove; sigurnosti plovidbe na moru, unutarnjeg
i međunarodnoga cestovnog prometa i cesta osim poslova iz djelokruga
Ministarstva unutarnjih poslova, sigurnosti željezničkog prometa, sigurnosti
zračne plovidbe, sigurnosti plovidbe na unutarnjim vodama, telekomunikacija i
pošta, unutarnjeg i međunarodnoga poštanskog i telekomunikacijskog prometa te
nadzor radijskih frekvencija.

Ministarstvo
obavlja upravne, stručne i druge poslove koji se odnose na organiziranje izrade
strateških infrastrukturnih projekata i investicijskih programa od posebnog
značenja za Republiku Hrvatsku i pripremanje prijedloga Vladi Republike
Hrvatske za njihovo odobravanje; organiziranje tome odgovarajućih velikih
infrastruk­turnih investicijskih radova u izgradnji objekata i uređaja
vodoprivredne prometne infrastrukture, osim njihove rekonstrukcije i
održavanja, i drugih odgovarajućih krupnih infrastrukturnih radova od značaja
za održivi razvitak Republike Hrvatske koji se u cijelosti ili u većoj mjeri
financiraju sredstvima državnog proračuna, te usklađuje aktivnosti drugih
subjekata u izgradnji takvih objekata i prati i kontrolira te investicije, te
obavlja stručne poslove koji se odnose na pokretanje, usklađivanje i nadzor
poslova određenih aktima i propisima kojima se uređuje razvitak otoka i
priobalja.

Ministarstvo
obavlja i druge poslove koji su mu stavljeni u nad­ležnost posebnim zakonom.«

Članak
3.

Članak
11. mijenja se i glasi:

»Ministarstvo
poljoprivrede, ribarstva i ruralnog razvoja obav­lja upravne i druge poslove
koji se odnose na: poljoprivredu; ruralni razvitak; prehrambenu i duhansku
industriju; ribarstvo; veterinarstvo; kakvoću poljoprivrednih i prehrambenih
proizvoda; zdravstvenu ispravnost hrane životinjskog podrijetla i stočne hrane;
poljoprivredno zemljište; poslove granične inspekcije zaštite bilja i granične
veterinarske inspekcije; pokreće i vodi postupak komasacije, osim
imovinskopravnih poslova; uređivanje pravnih odnosa na poljoprivrednom
zemljištu, osim imovinskopravnih poslova; inspek­cijske poslove koji se odnose
na poljoprivredu, ribarstvo, kakvoću poljoprivrednih i prehrambenih proizvoda i
veterinarstvo; proved­bu mjera poticajne politike u poljoprivredi i ribarstvu
te njihovu prilagodbu mjerilima svjetske trgovinske organizacije; uređenje i
koordiniranje sufinanciranja poljoprivrede, ribarstva i prerade poljoprivrednih
proizvoda proračunskim sredstvima; poljoprivredno zadrugarstvo; zaštitu i
priznavanje sorti poljoprivrednog bilja; zaštitu poljoprivrednog zemljišta;
propisivanje načina vođenja evidencije o poljoprivrednom zemljištu; poslove
gospodarenja i raspolaganja poljoprivrednim zemljištem u vlasništvu države;
prenamjenu poljoprivrednog zemljišta u građevinsko; uređenje odnosa i uvjeta
proiz­vodnje, prometa i primjene sredstava za zaštitu bilja u poljoprivredi;
propisivanje uvjeta za proizvodnju vina i drugih proizvoda od grož­đa i vina;
provođenje mjera radi otkrivanja i sprečavanje pojava zaraznih bolesti
životinja, te propisivanje uvjeta i načina provođenja dezinfekcije,
dezinsekcije i deratizacije; određivanje granica između unutarnjeg i vanjskoga
ribolovnog mora, granice ribolovnih zona te propisivanje namjene, vrste i
količine ribolovnih alata i opreme koja se smije upotrebljavati u ribolovu.

Ministarstvo
obavlja upravne i druge poslove koji se odnose na: koordinira i usklađuje
hrvatsku poljoprivrednu politiku i politiku ruralnog razvitka s odgovarajućim
politikama EU; provodi Sporazum o stabilizaciji i pridruživanju i projekte
CARDS programa i ostalih oblika međunarodne pomoći i sporazuma u dijelu koji se
odnosi na poljoprivredu, prehranu, ruralni razvitak i ribarstvo EU;
propisivanje uvjeta i kontrolu životinja u proizvodnji i klanju te preradi
proizvoda životinjskog podrijetla; uvjete za utovar, istovar, pretovar i
prijevoz životinja; koordiniranje rada poljoprivredne savjetodav­ne službe,
unapređenje poljoprivrednog zadrugarstva i svih oblika udruživanja u
poljoprivredi i ribarstvu; vodi pregovore iz područja poljoprivrede i ribarstva
unutar Svjetske trgovinske organizacije kao i u okviru procesa pristupanja
Republike Hrvatske EU.

Ministarstvo
obavlja i druge poslove koji su mu stavljeni u nad­ležnost posebnim zakonom.«

Članak
4.

Iza
članka 16. dodaju se članci 16.a. i 16.b. koji glase:

»Članak
16.a.

Ministarstvo
regionalnog razvoja, šumarstva i vodnoga gospodarstva obavlja upravne i druge
poslove koji se odnose na planiranje i provođenje regionalne razvojne politike
i uspostave cjelovitog sustava planiranja, programiranja, upravljanja i
financiranja regionalnog razvoja; koordinaciju sudionika i aktivnosti vezanih
uz planiranje, programiranje, provedbu, praćenje provedbe i vrednovanje
godišnjih i višegodišnjih regionalnih razvojnih programa i projekata koji su
namijenjeni razvoju županija i širih regija, poticanju razvoja po­druč­ja koja
zaostaju za nacionalnim razvojnim prosjekom, poticanju razvoja prekogranične,
međuregionalne i transnacionalne suradnje kao i na pripremu višegodišnjih i
godišnjih strateških i operativnih dokumenata za korištenje sredstava
predpristupnih fondova Europske unije i ostalih međunarodnih izvora
financiranja namijenjenih regionalnom razvoju; predlaganje izmjena sustava
uprav­ljanja regionalnim razvojem; predlaganje i koordinaciju provedbe državnih
poticajnih mjera i regionalnih razvojnih programa i projekata te praćenje
njihove provedbe i vrednovanje njihovih učinaka; koordinaciju i vođenje svih
međuresornih radnih skupina vezano uz regionalni razvoj; koordinaciju svih
poslova vezanih za usklađivanje s Europskom unijom na području regionalne
politike i upravljanja strukturnim instrumentima. Surađuje i koordinira
potrebne aktiv­nosti s jedinicama lokalne i regionalne (područne) samouprave,
te s ostalim sudionicima i nositeljima u pripremi, organizaciji i proved­bi
razvojnih programa i projekata.

Ministarstvo
obavlja upravne i druge poslove koji se odnose na zbrinjavanje i pomoć prognanicima,
izbjeglicama i povratnicima za njihov povratak te poslove koji se odnose na
obnovu stambenih jedinica, objekata infrastrukture i javne namjene te drugih
objekata uništenih ratnim djelovanjima značajnim za razvitak područja stradalih
u Domovinskom ratu.

Ministarstvo
obavlja upravne i druge poslove koji se odnose na šumarstvo, zaštitu šuma,
uređivanje pravnih odnosa na šumama i šumskom zemljištu u vlasništvu države,
osim imovinsko pravnih poslova; drvnu industriju i lovstvo; inspekcijske
poslove koji se odnose na šumarstvo i lovstvo; uređenje odnosa i uvjeta
proizvod­nje, prometa i primjene sredstava za zaštitu bilja u šumarstvu;
provodi Sporazum o stabilizaciji i pridruživanju i projekte CARDS programa i
ostalih oblika međunarodne pomoći i sporazuma u dijelu koji se odnose na
šumarstvo; uređenje odnosa i uvjeta proizvodnje, prometa i uporabe šumskog
sjemena i šumskih sadnica, šumarske ekologije, zaštite šuma od elementarnih
nepogoda i antropogenih utjecaja, požara, očuvanje šumskih genetskih izvora i
šumskog reprodukcijskog materijala.

Ministarstvo
obavlja i upravne i druge poslove koji se odnose na: upravljanje vodama i
vodno-gospodarskim sustavom; praćenje i prilagođavanje vodno-gospodarskog
razvitka s potrebama gospodarskog razvitka; uređenje vodotoka i drugih voda i
zaštitu od štetnog djelovanja voda i leda; zaštitu od erozije i bujica:
hidromelioracijsku odvodnju i navodnjavanje zemljišta; upravljanje vodnim
dobrom i njegovo korištenje; zaštitu voda i zaštitu mora od zagađivanja s
kopna; osiguravanje zalihe voda u svrhu vodoopskrbe naselja s pitkom vodom i
gospodarstva s industrijskom vodom; korištenje vodnih snaga: planiranje i
usklađivanje razvoja i izgradnje javnih vodoopskrbnih sustava i javnih
kanalizacijskih sustava od državnog interesa; inspekcijske poslove na zaštiti
od voda, korištenju voda i zaštiti voda od zagađivanja.

Ministarstvo
obavlja i druge poslove koji su mu stavljeni u nad­ležnost posebnim zakonom.

Članak
16.b.

Ministarstvo
turizma obavlja upravne i druge poslove koji se odnose na: turističku politiku
Republike Hrvatske, strategiju razvit­ka hrvatskog turizma; razvoj i
investicije u turizmu; razvitak kongresnoga, seoskoga, lovnoga, zdravstvenoga,
omladinskoga i drugih selektivnih oblika turizma; unaprjeđivanje i razvoj malog
poduzetništva u turizmu i ugostiteljstvu; sanacijske programe u svezi s
restrukturiranjem hotelsko-ugostiteljskih tvrtki, praćenje i sudjelovanje u
procesu privatizacije; turističku informatiku, promicanje hrvatskog turizma u
inozemstvu; sustav turističkih zajednica; turistič­ku i ugostiteljsku
statistiku; stanje i pojave na području turističkih i ugostiteljskih usluga;
međunarodnu suradnju u svezi s turizmom; djelovanje instrumenata gospodarskog
sustava i mjera gospodarske politike na razvoj ponude i pružanje turističkih i
ugostiteljskih usluga i poslovanje turističkih i ugostiteljskih gospodarskih
subjekata; uvjete obavljanja turističke i ugostiteljske djelatnosti, praćenje i
analiziranje kvalitete turističke ponude, turističkih i ugostiteljskih usluga,
uvođenje međunarodnih standarda kvalitete ponude smještaja i usluga;
kategorizaciju turističkih i ugostiteljskih objekata; unaprjeđivanje turističke
i ugostiteljske djelatnosti.

Ministarstvo
obavlja i druge poslove koji su mu stavljeni u nad­ležnost posebnim zakonom.«

PRIJELAZNE
I ZAVRŠNE ODREDBE

Članak
5.

Stupanjem
na snagu ovoga Zakona:

Ministarstvo
mora, turizma, prometa i razvitka nastavlja s radom kao Ministarstvo mora,
prometa i infrastrukture,

Ministarstvo
poljoprivrede, šumarstva i vodnoga gospodarstva nastavlja s radom kao
Ministarstvo poljoprivrede, ribarstva i ruralnog razvoja.

Članak
6.

Stupanjem
na snagu ovog Zakona:

Ministarstvo
regionalnog razvoja, šumarstva i vodnoga gospodarstva u okviru djelokruga
utvrđenog ovim Zakonom preuzima poslove Uprave za regionalnu i lokalnu
infrastrukturu, Uprave za integrirani regionalni razvoj, Uprave za obnovu
obiteljskih kuća i Uprave za prognanike, povratnike i izbjeglice iz
Ministarstva mora, turizma, prometa i razvitka, poslove Uprave šumarstva, Uprave
za drvnu industriju, Uprave za lovstvo, Uprave za gospodarenje vodama te Uprave
vodne politike i međunarodnih projekata iz Ministarstva poljoprivrede,
šumarstva i vodnoga gospodarstva,

Ministarstvo
turizma u okviru djelokruga utvrđenog ovim Zakonom preuzima poslove Uprave za
turističku politiku i tržište, Uprave za razvoj turizma i Uprave za sustav
turističkih zajednica i selektivne oblike turizma iz Ministarstva mora,
turizma, prometa i razvitka.

Članak
7.

Ministarstvo
regionalnog razvoja, šumarstva i vodnoga gospodarstva sporazumom, u roku od 30
dana od stupanja na snagu ovoga Zakona, od Ministarstva mora, turizma, prometa
i razvitka te od Ministarstva poljoprivrede, šumarstva i vodnoga gospodarstva
preuzima opremu, pismohranu i drugu dokumentaciju, sredstva za rad, financijska
sredstva te prava i obveze, razmjerno preuzetim poslovima, kao i državne
službenike i namještenike zatečene na preuzetim poslovima.

Ministarstvo
turizma sporazumom, u roku od 30 dana od stupanja na snagu ovoga Zakona, od
Ministarstva mora, turizma, prometa i razvitka preuzima opremu, pismohranu i
drugu dokumentaciju, sredstva za rad, financijska sredstva te prava i obveze,
razmjerno preuzetim poslovima, kao i državne službenike i namještenike zatečene
na preuzetim poslovima.

Državni
službenici i namještenici Ministarstva mora, turizma, prometa i razvitka i
Ministarstva poljoprivrede, šumarstva i vodnoga gospodarstva koji su u trenutku
stupanja na snagu ovoga Zakona zatečeni na obavljanju preuzetih poslova
nastavljaju s radom na poslovima na kojima su zatečeni i zadržavaju plaće prema
dosadašnjim propisima, do donošenja rješenja o rasporedu na radna mjesta prema
pravilniku iz članka 9. stavka 2. ovoga Zakona.

Pomoćnici
ministra koji su na dan stupanja na snagu ovoga Zakona zatečeni na obavljanju
poslova upravljanja upravnim organizacijama iz članka 6. ovoga Zakona
nastavljaju s radom na poslovima na kojima su zatečeni i zadržavaju plaće prema
dosadašnjim propisima, do imenovanja službenika na radna mjesta ravnatelja
upravnih organizacija na temelju provedenog natječaja, sukladno posebnom
zakonu.

Članak
8.

Do
donošenja Državnog proračuna za 2008. godinu, sredstva za rad Ministarstva
mora, prometa i infrastrukture, Ministarstva regionalnog razvoja, šumarstva i
vodnoga gospodarstva, Ministarstva poljoprivrede, ribarstva i ruralnog razvoja
i Ministarstva turizma utvrdit će se preraspodjelom sredstava osiguranih
Odlukom o privremenom financiranju poslova, funkcija i programa državnih tijela
i drugih korisnika proračuna Republike Hrvatske u prvom tromjesečju 2008.
godine (»Narodne novine«, br. 108/07.), razmjerno preuzetom djelokrugu.

Ovlašćuje
se Vlada Republike Hrvatske da uredbom izvrši preraspodjelu sukladno stavku 1.
ovoga članka.

Članak
9.

Vlada
Republike Hrvatske će u roku od 30 dana od dana stupanja na snagu ovoga Zakona
donijeti uredbe o unutarnjem ustrojstvu Ministarstva mora, prometa i
infrastrukture, Ministarstva regionalnog razvoja, šumarstva i vodnoga
gospodarstva, Ministarstva poljoprivrede, ribarstva i ruralnog razvoja i
Ministarstva turizma.

Ministri
ministarstava iz stavka 1. ovoga članka dužni su donijeti pravilnike o
unutarnjem redu prema odredbama ovoga Zakona u roku 15 dana od dana stupanja na
snagu uredbi iz stavka 1. ovoga članka.

Članak
10.

Ovaj
Zakon stupa na snagu danom objave u »Narodnim novinama«.

Klasa:
023-03/08-01/01
Zagreb, 11. siječnja 2008.

HRVATSKI
SABOR

Predsjednik

Hrvatskoga sabora

**Luka Bebić,**
v. r.

Zakon, NN 5/2008-110